Author: koki
Last saved by: Martinkovičová, Júlia
Company: Abyss Studios, Ltd.

Vyhodnotenie medzirezortného pripomienkového konania

Návrh na uzavretie Dohody medzi vládou Slovenskej republiky a vládou Maďarska o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici 

Spôsob pripomienkového konania |
Počet vznesených pripomienok, z toho zásadných | 15  / 1
Počet vyhodnotených pripomienok | 15
Počet akceptovaných pripomienok, z toho zásadných | 12  / 1
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 2  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Úrad pre verejné obstarávanie | | | x |
2 . | Generálna prokuratúra Slovenskej republiky | | | x |
3 . | Konfederácia odborových zväzov Slovenskej republiky | | | x |
4 . | Asociácia zamestnávateľských zväzov a združení Slovenskej republiky | | | | x
5 . | Národná banka Slovenska | | | x |
6 . | Najvyšší kontrolný úrad Slovenskej republiky | | | x |
7 . | Odbor aproximácie práva sekcie vládnej legislatívy Úradu vlády SR | | | | x
8 . | Štatistický úrad Slovenskej republiky | | | x |
9 . | Správa štátnych hmotných rezerv Slovenskej republiky | | | x |
10 . | Ministerstvo pôdohospodárstva a rozvoja vidieka Slovenskej republiky | | | x |
11 . | Protimonopolný úrad Slovenskej republiky | | | x |
12 . | Úrad geodézie, kartografie a katastra Slovenskej republiky | | | x |
13 . | Ministerstvo obrany Slovenskej republiky | | | x |
14 . | Úrad jadrového dozoru Slovenskej republiky | | | x |
15 . | Úrad pre normalizáciu, metrológiu a skúšobníctvo Slovenskej republiky | | | x |
16 . | Ministerstvo hospodárstva Slovenskej republiky | 1 (0o,1z) | | |
17 . | Úrad vlády Slovenskej republiky | | | | x
18 . | Ministerstvo zdravotníctva Slovenskej republiky | | | x |
19 . | Ministerstvo práce, sociálnych vecí a rodiny Slovenskej republiky | 1 (1o,0z) | | |
20 . | Ministerstvo financií Slovenskej republiky | | | | x
21 . | Najvyšší súd Slovenskej republiky | | | | x
22 . | Národný bezpečnostný úrad | | | x |
23 . | Ministerstvo dopravy, výstavby a regionálneho rozvoja Slovenskej republiky | | | | x
24 . | Úrad priemyselného vlastníctva Slovenskej republiky | | | x |
25 . | Ministerstvo životného prostredia Slovenskej republiky | | | x |
26 . | Ministerstvo kultúry Slovenskej republiky | 7 (7o,0z) | | |
27 . | Sekcia európskych programov | | | | x
28 . | Sekcia systemizácie a mzdovej politiky | | | | x
29 . | Ministerstvo vnútra Slovenskej republiky | 1 (1o,0z) | | |
30 . | Ministerstvo školstva, vedy, výskumu a športu Slovenskej republiky | | | | x
31 . | Ministerstvo spravodlivosti Slovenskej republiky | | | x |
32 . | Konferencia biskupov Slovenska | | | | x
33 . | Ministerstvo zahraničných vecí a európskych záležitostí Slovenskej republiky | 1 (1o,0z) | | |
34 . | Košický samosprávny kraj | 4 (4o,0z) | | |
| SPOLU | 15 (14o,1z) | 0 (0o,0z) | 18 | 10

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MH SR

Doložky vybraných vplyvov 
Žiadame doplniť novú verziu Doložky vybraných vplyvov v zmysle bodu 4.1. Jednotnej metodiky na posudzovanie vybraných vplyvov, schválenej uznesením vlády SR č. 24/2015 v znení uznesení vlády SR č. 55/2015 a č. 513/2015. 

Odôvodnenie: 
Na základe nového predpisu nastala zmena, v zmysle ktorej je potrebné vyplniť nové tlačivo „Doložka vybraných vplyvov“, ktorá je prílohou č. 1 a v prípade identifikovania vybraných vplyvov (v tomto prípade negatívny vplyv na verejný rozpočet) je následne potrebné vyplniť aj nové tlačivá analýzy vplyvov na hore uvedené oblasti podľa príloh č. 2, č. 3 a č. 4 Jednotnej metodiky na posudzovanie vybraných vplyvov (schválenej uznesením vlády SR č. 24/2015, platnej od 1.10.2015).

Z

A

MPSVR SR

Komuniké 
V časti návrhu „Komuniké“ odporúčame informáciu o schválení materiálu vládou zosúladiť s názvom materiálu – „návrh na uzavretie Dohody...“.

O

A

MK SR

K predkladacej správe 
Odporúčame slová "materiálu návrh" nahradiť slovom "návrhu". 
Odôvodnenie: 
Legislatívno-technická pripomienka.

O

A

MK SR

K doložke prednosti 
B bode 3 odporúčame slovo "stanovuje" nahradiť slovom "určuje". 
Odôvodnenie: 
Legislatívno-technická úprava.

O

A

MK SR

K Čl. 2 
1. V písm.a) odporúčame slovo "stanovené" nahradiť slovom "určené". 
2. Za slovom "ciest" vypustiť slovo "a". 
Odôvodnenie: 
Legislatívno-technická úprava a nadbytočnosť.

O

N

Ustanovenie hovorí, že prevádzkovanie znamená stanovenie dopravy a organizáciu dopravy na mostoch ..., atď.

MK SR

K Čl. 5 
1. V ods. 3 za slovom "stranou" odporúčame vypustiť čiarku. 
2. V ods. 3 písm. d) odporúčame slovo "krajinách" nahradiť slovom "štátoch". To isté v písm. f) za slovom "oboch". 
3. V ods. 4 odporúčame slová "technickými a právnymi" nahradiť slovami " právnymi predpismi a technickými". To isté sa vzťahuje aj na ods. 5 a článok 5 ods. 5. 
Odôvodnenie: 
Legislatívno-technická úprava. 
4. V ods. 6 až 9 odporúčame slová "uvedených" nahradiť slovom "ktoré sú uvedené".

O

A

MK SR

K Čl. 9 
1. V ods. 1 v uvádzacej vete odporúčame slová "nasledovným spôsobom" nahradiť slovom "takto". 
2. V ods. 1 písm. a) a b) odporúčame nahradiť slovo "minimálne" slovom "najmenej". 
3. V ods. 3 druhej vete za slovom "udalostí" odporúčame vypustiť čiarku.

O

A

MK SR

K Čl. 10 
V ods. 2 za slovom "tá" odporúčame vypustiť slovo "príslušná" a slová "realizuje prevádzkovanie daného zariadenia" nahradiť slovami "prevádzkuje dané zariadenie". 
Odôvodnenie: 
Legislatívno-technická úprava.

O

ČA

Slovo "príslušná" ponechané vzhľadom na ustanovenie čl. 4 ods. 1.

MK SR

K Čl. 15 
V ods. 2 v uvádzacej vete odporúčame za slovom "sa" vypustiť dvojbodky a za slovami "27. júna 2014" slová "sa mení" nahradiť slovom "znie". 
Odôvodnenie: 
Legislatívno- technická úprava.

O

A

MV SR

k čl. 5  
- v čl. 5 odsek (1) písm. i) navrhujeme zmeniť číslo hraničného znaku XIX.3 na "XIX./3", nakoľko hraničný znak XIX.3 sa nachádza na inom mieste (cca 2km južnejšie), 
- v čl. 5 odsek (1) písm. k) navrhujeme zrušiť podčiarknutie znaku XIX.3/1S.

O

A

MZVaEZ SR

K predloženému návrhu materiálu MZVaEZ SR uplatňuje nasledujúce pripomienky: 

Obal materiálu: 

1. V súlade s čl. 19 ods. 1 Pravidiel pre uzatváranie medzinárodných zmlúv návrh na uzavretie medzinárodnej zmluvy prezidentskej alebo vládnej povahy musí byť pred jeho predložením na rokovanie vlády SR spolupodpísaný ministrom zahraničných vecí, ktorý nie je predkladateľom materiálu, ale spolupodpisujúcim. Preto v tomto zmysle je potrebné obal materiálu upraviť nasledovne: 

„Predkladá 
..... 
Spolupodpisuje: 
Miroslav Lajčák 
podpredseda vlády 
a minister zahraničných vecí 
a európskych záležitostí 
Slovenskej republiky“. 

Návrh uznesenia vlády SR: 

1. V názve návrhu uznesenia vlády SR odporúčame namiesto slovného spojenia „k materiálu návrh“ vypustiť slovo „materiálu“ s tým, že znenie by bolo „k návrhu ...“. 

Predkladacia správa: 

1. V 2. odseku predkladacej správy upraviť lokalizáciu všetkých jednotlivých mostných objektov, na výstavbu ktorých boli uzatvorené nové dohody, podľa slovenskej alternácie dohody, pretože časť je podľa maďarskej a časť podľa slovenskej alternácie.

O

A

Materiál vypracovaný v súlade s pripomienkou a podľa pravidiel. Obal je generovaný portálom právnych predpisov a neumožňuje túto úpravu.

KSK

čl.5 ods.1,2 
V čl. 5 ods.1 ,2 navrhujeme zosúladiť názvy hraničných priechodov a čísla hraničných znakov s Dohodou medzi vládou SR a vládou MR o dopravnom charaktere ciest a mostov prechádzajúcich cez spoločnú štátnu hranicu. 

Odôvodnenie: 
Návrh na uzavretie Dohody medzi vládou SR a vládou Maďarska o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici by mal byť v súlade s Dohodou medzi vádou SR a vládou MR o dopravnom charaktere ciest a mostov prechádzajúcich cez spoločnú štátnu hranicu. Názvy hraničných priechodov a čísla hraničnýc znakov je potrebné zosúladiť pre jednoznačnú identifikáciu hraničných priechodov.

O

A

V dohode o dopravnom charaktere ciest sa uvádzajú názvy hraničných priechodov a k nim prislúchajúce čísla hraničných znakov. V tejto dohode sú uvedené konkrétne úseky ciest a mostov a k nim prislúchajúce hraničné znaky. V súčasnosti sa aktualizuje vyznačovanie štátnej hranice. Po jeho schválení bude MV SR iniciovať zmenu prílohy k dohode o dopravnom charaktere ciest.

KSK

čl. 5 
V článku 5 v prípade úsekov hraničných ciest a hraničných mostov na miestnych komunikáciach bude vykonávanie dohody financované z vlastných zdrojov obce. Navrhujeme túto informáciu uviesť v predkladacej správe a tiež v doložke vplyvov. 

Odôvodnenie: 
v zmysle predkladacej správy „Vykonávanie dohody bude financované z prostriedkov štátneho rozpočtu pridelených Ministerstvu dopravy, výstavby a regionálneho rozvoja SR pre objekty na diaľniciach, rýchlostných cestách a cestách I. triedy a z vlastných zdrojov samosprávnych krajoch pre objekty umiestnené na cestách II. a III.triedy. Naplnenie dohody nekladie zvýšené nároky na štátny rozpočet, nemá finančný, ekonomický, enviromentálny vplyv a ani vplyv na zamestnanosť, informatizáciu spoločnosti a podnikateľské prostredie." Napríklad most nad riekou Hornád medzi obcami Kechnec a Abaujvár, uvedený v čl. 5 ods.2 písm. e), je na miestnej komunikácii, ktorá je vo vlastníctve a správe obce. V takýchto prípadoch bude vykonávanie dohody financované z vlastných zdrojov obce. Túto informáciu je potrebné uviesť v predkladacej správe a tiež v doložke vplyvov.

O

A

Pripomienka je v materiáli zohľadnená.

KSK

čl.5 ods.2,5 
V článku 5 ods. 2 a ods.5 Záväzky týkajúce sa ciest II. a III. triedy, na ktorých plnenie sa zaväzuje vláda SR v predloženom návrhu dohody, by mali byť následne zmluvne presunuté na príslušne samosprávne kraje. Záväzky týkajúce sa miestnych komunikácii, na ktorých plnenie sa zaväzuje vláda SR v predloženom návrhu dohody, by mali byť následne zmluvne presunuté na príslušne obce. 

Odôvodnenie: 
Predložený návrh dohody zaväzuje vládu SR a vládu Maďarska. V návrhu dohody sú však uvedené aj hraničné mosty a úseky na cestách II. a III. triedy a miestnych komunikáciach, vo vlastníctve samosprávnych krajoch a obcí. Záväzky vyplývajúce z dohody by preto mali byť následne po podpísaní dohody zmluvne prenesené na príslušné samosprávne kraje a príslušne obce.

O

A

Na tieto účely bude uzavretá dohoda medzi MDVRR SR a príslušnými správcami komunikácií.

KSK

čl. 9 ods.1 písm.a) 
V čl. 9 ods.1 písm.a) navrhujeme vypustiť slová „údržbárskych a" Navrhujeme nové znenie článku 9 ods.1. písm. b): „b) minimálne 3 pracovné dni pred začiatkom údržbárskych prác." 
Písmeno b) navrhujeme označiť ako písmeno c). 

Odôvodnenie: 
Na základe skúseností Správy ciest Košického samosprávneho kraja s reálnym výkonom údržbárskych prác je možné konštatovať, že lehota 21 dní na informovanie o bežných údržbarských prácach je nereálna a v praxi nesplniteľná. Z tohto dôvodu navrhujeme jej skrátenie na 3 pracovné dni. Lehotu 21 dní na informovanie o rekonštrukčných prácach nenamietame.

O

N

Termíny dohodnuté s maďarskou stranou vzhľadom na potrebné pracovné úkony.